l-Għanja taċ-Ċipju Hawn ġejt għannejtha l-aħħar poeżija Ċinju sabiħ, u l-itwal għanja tiegħekl Għalhekk aktarx twelidt u kollok ħeġġa minn artek ħrabt u ġejt biex tmut fi xtutnal Bkejniek u ma ntbaħniex b'dik l-għajta siekta minn qalb maqsuma li qatt m'għamlet dnewwa. Int kont għalina, Cinju ħelu sbejjaħ, żiffa ħafifa ta' rebbiegħa għajjiena, għelm ta' żgħożija mdejqa qatt mistrieħa ta' soċjeta marida kollha biża' li tiffet il-valur ukoll tal-ħajjal Int kont il-bewsa t'Alla fuq ħaddejna, twissija mielsa ta' l-imħabba t'Alla, twiddiba ħelwa ta' Missier li jħobbna, li jagħmel il-Ħallieq lil qlub imwebbsa u mħuħ magħluqa f'ta' dil-ġżira l-gaġġa … Hekk kont, Ċinju sabiħ, fil-pjan tas-Sema u forsi għalhekk ħrabt u ġejt tmut fostnal Jien ħoss tas-siġar kbar mar-riħ tal-ġungla, il-ħolm ta' l-annimali fil-foresta, il-muta misterjuża ta' l-imsaġar, il-għajta ta' disprat fil-bosk imsakkar. U nisma' kull mument it-tnabar mgħattna isejħu mill-imgħoddi rwieħ tal-ġungla li nkellem kull fl-għaxija f'riti strambi u sagrifiċċji, bit-talbiet minsija tat-tempji mġarrfa w l-alla tal-leġġendi, bid-dħaħen ta' l-oraklu solitarju. Isejħu b'lingwa tagħhom bla qatt għarrfu li jiena wkoll id-dell u l-aħħar xhieda ta' wild tribu' qadim li għex u spiċċa fil-preistorja.